Møteinnkalling representantskapsmøte

**Dato og tid: 18.10.2024 kl 12.30**

**Møtested: Kommunestyresalen, kommunehuset i Midt Telemark kommune, Bøgata 67 3800 Bø**

**Informasjonsaker:**

* Kort info om Kommunalt oppgavefelleskap for Klima og miljøberedskap i Telemark v/Synnøve Klovholt, GBR
  + Hendelser i sommer/høst
  + Planer fremover
  + Nettsider- facebook

|  | **Representantskapsmøte** |
| --- | --- |
| **Sak**  **nr./år** | **Tittel** |
|  | Godkjenning av innkalling |
|  | Godkjenning av protokoll fra siste møte |
|  | Valg av to personer til signering av protokoll sammen med møteleder |
| 05/24 | Budsjett og dekningsbidrag 2025   * Budsjett 2025 * Fordelingsnøkkel og kronebeløp for dekningsbidrag 2025 |
| 06/24 | Dekningsbidrag direkte fra eierkommunene. |
| 07/24 | Eventuelt |
|  |  |
|  |  |

Med vennlig hilsen

Helene Røsholt

Representantskapsleder

Representantskapsmøte

Dato: 18.10.2024

Sak 05/24 Budsjett og dekningsbidrag 2025

**Forslag til vedtak:**

1. Representantskapet godkjenner vedlagte budsjett for Klima og miljøberedskapen i Telemark.
2. Representantskapet godkjenner vedlagt fordelingsnøkkel og kronebeløp for dekningsbidrag fra eierkommuner i kommunaltoppgavefelleskap 2025.

**Bakgrunn for saken:**

Representantskapet er oppgavefelleskapets øverste organ, og består av ett medlem fra hver av deltagerkommunene. Representantskapet har blant annet følgende oppgaver:

* vedta budsjett for neste år, inkludert driftstilskudd fra deltakerkommunene.

**Saksopplysninger:**

Representantskapet er oppgavefelleskapets øverste organ. Jf samarbeidsavtalen punkt 2.2, og skal vedta budsjett for påfølgende år, inkludert driftstilskudd fra deltagerkommunene.

Vedlagt er grunnlaget for budsjett er basert på regnskap 2024, med faktiske kostnader for drift og vedlikehold av utstyr, utskiftingsplan og øvelsesplan for hver av fagområdene som inngår i Klima og miljøberedskapen i Telemark. Budsjettet er nøkternt og inneholder nødvendige og pålagte driftsutgifter, utgifter til øvelse av mannskap samt utskifting av en drone, en ATV og en pumpe. Innkjøp av ATV tas av driftsfond. Driftsbudsjettet er satt opp med balanse mellom inntekter og utgifter. Eventuelt overskudd foreslåes avsatt til disponeringsfond for senere investeringer eller uforutsette utgifter.

Budsjett viser utgifter i 2025 på 1 975 542,-

Grunnlaget for dekningsbidrag fra hver av kommunene i Telemark er beregnet ut ifra en fordelingsnøkkel basert på en tredeling innbyggertall, landareal og produktiv skog samt en prosentvis andel risiko for akutt forurensning basert på beredskapsanalysen for Telemark.

**Beredskapsstyrets vurdering**

I løpet av det siste året har prisvekst og lønnsutgifter vært utslagsgivende på økonomien.

Det har også vært noen ekstraordinære kostnader i forbindelse med opprettelse av oppgavefelleskapet samt at det er behov for utskifting av en drone i droneberedskapen og ATV og pumpe til den felles skogbrannberedskapen. Dette er flerbruksutstyr som også brukes ved flom og andre beredskapshendelser. Budsjett og dekningsbidrag er vedtatt i beredskapstyret.

Vedlegg:

1. Budsjett 2025

2. Beregningsnøkkel og kostnadsfordeling 2025

Representantskapsmøte

Dato: 18.10.2024

Sak 06/24 Dekningsbidrag direkte fra eierkommunene.

**Forslag til vedtak:**

Det årlige dekningsbidraget til Klima- og miljøberedskapen i Telemark faktureres direkte til hver enkelt deltakerkommune for å skape forutsigbarhet og belyse reelle utgifter knyttet til samarbeidet.

**Bakgrunn for saken:**

Dekningsbidrag til kommunaltoppgavefelleskap for Klima og miljøberedskap i Telemark bør komme direkte fra kommunen for å synligjøre klima- og miljø samarbeidet i kommunene. Ved store hendelser er det mulighet for kommunene og søke skjønnsmidler fra statsforvalter for å dekke ekstraordinære utgifter. Det er da positivt å kunne vise til det eksisterende beredskapsamarbeidet som kommunene allerede har.

**Saksopplysninger:**

Dekningsbidrag for Kommunalt oppgavefellskap for klima og miljøberedskap i Telemark bør komme direkte fra hver av samarbeidskommunene for å synligjøre arbeidet som kommunen gjør for en felles Klima- og miljøberedskap i Telemark, samt for å øke fokuset på klima og miljøberedskap i kommunene.

**Beredskapsstyrets vurdering:**

Det årlige dekningsbidraget til Klima- og miljøberedskapen i Telemark faktureres direkte til hver enkelt deltakerkommune for å skape forutsigbarhet og belyse reelle utgifter knyttet til samarbeidet.

Representantskapsmøte

Dato: 18.10.2024

Sak 07/24 Eventuelt

**Forslag til vedtak:**

**Bakgrunn for saken:**

**Saksopplysninger:**